המפלגה היוניוניסטית (דרום אפריקה)

המפלגה היוניוניסטית (באנגלית: Unionist Party) הייתה מפלגה פוליטית מרכז-ימין לבנה באיחוד דרום אפריקה בין השנים 1910 ו-1920. היא הוקמה כמיזוג של שלוש מפלגות דרום אפריקאיות ותיקות: המפלגה הפרוגרסיבית (Progressive Party) ממושבת הכף, המפלגה החוקתית (Constitutional Party) ממושבת נהר האורנג' אשר התבססה על אפריקאנרים פרו בריטים תושבי המקום, והתנועה הפרוגרסיבית (Progressive Movement) ממושבת הטרנסוואל, המפלגה העיקרית של המתיישבים הבריטים במושבה זו. עם הקמת איחוד דרום אפריקה בשנת 1910 הייתה המפלגה היוניוניסטית להיות מפלגת האופוזיציה הראשית למפלגה הדרום אפריקאית, ובמסגרת שלוש מערכות בחירות כשלה בניסיונה לזכות בשלטון. לנוכח כישלונותיה של המפלגה היוניוניסטית והתחזקותה במערכת הפוליטית של המפלגה הלאומית בעלת השאיפות הלאומניות והאנטי בריטיות, החליטה המפלגה היוניוניסטית בשנת 1920, לאחר הפסדה בבחירות, להתאחד עם המפלגה הדרום אפריקאית.

אף על פי שגם המפלגה הדרום אפריקאית וגם המפלגה היוניוניסטית פנו אל כלל הציבור הלבן בדרום אפריקה, רוב ימיה הייתה מזוהה המפלגה היוניוניסטית עם שטחי כף התקווה הטובה והציבור דובר האנגלית במדינה, אשר המפלגה היוניוניסטית היוותה את מפלגת הבית שלו. בניגוד אליה המפלגה הדרום אפריקאית  הייתה בעלת גוון אפריקאנרי. המפלגה היוניוניסטית החזיקה במצע ליברלי ותמכה בהמשך הקשור של איחוד דרום אפריקה עם בריטניה ואף בהידוקו.

היסטוריה

מנהיגי המפלגה
   שם  כהונה 1  ליאנדר ג'יימסון  1910–1912 2  תומאס סמארט  1912–1920

הישגי המפלגה
 יו"ר  בחירות  אחוז מהקולות  מושבים  חלק מתוך הפרלמנט  מפלגה שלטתלאחר הבחירות ג'יימסון   איחוד דרום אפריקה 1910  32.23%  39 / 121    הדרום אפריקאית סמארט  1915  19.42%  39 / 130    הדרום אפריקאית 1920  14.03%  25 / 134   הדרום אפריקאית

ראו גם
 המפלגה הפרוגרסיבית (מושבת הכף)
 המפלגה הדרום אפריקאית

יוניוניסטית